Lára Björg Björnsdóttir , upplýsingafulltrúi ríkisstjórnarinnar , hefur sagt upp störfum . Frá þessu greinir hún í stöðuuppfærslu á Facebook-síðu sinni . Hún segist kveðja forsætisráðuneytið og yndislegt samstarfsfólk þar og í öðrum ráðuneytum með söknuði og hlýju . Lára Björg var ráðin í stöðuna í desember árið 2017 en hún hafði áður starfað við almannatengsl og skipulagningu viðburða , sem og blaðamennsku og fréttaskrif um árabil . Auglýsing „ Ég hef verið heppin að fá að vinna við það sem elska síðustu tvö árin . Mér þykir ótrúlega vænt um þennan tíma sem er því miður á enda , “ skrifar hún en hún hættir af persónulegum ástæðum . „ Ég kveð því forsætisráðuneytið og yndislegt samstarfsfólk þar og í öðrum ráðuneytum með söknuði og hlýju . Og ekki má gleyma fjölmiðlunum góðu fyrir ánægjuleg samskipti , fjölmarga kaffibolla og skemmtilegar stundir á allskonar blaðamannafundum við allskonar aðstæður -og á ýmsum tímum sólarhrings ! Takk . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .